
Muqaddimah : 

Bersyukur kepada Allah s.w.t yang telah menghidupkan hati-hati kita dengan wahyu-Nya, 
menyelamatkan kita dari kejahilan, memberi hidayat dari kesesatan dan seterusnya menjadikan kita 
sebaik-baik ummah yang dilahirkan untuk taedah manusia, apabila kita beriman dengan wahyu yang 
didatangkan kepada kita dan kita mengamalkannya sebagaimana semestinya. 

Perbahasan tentang tajuk ini merupakan suatu yang penting, semoga dengan perbincangan yang 
sebegini dapat membuka pemikiran masyarakat terhadap realiti umat yang banyak berkhilaf tetapi 
kurang mengambil kira dari segi adab, peraturan dan tuntuan untuk merealisasikan "Ummatan 
Wahidah". 

Allah Swt telah menjadikan ikhtilaf, iaitu perbezaan pendapat, citarasa, keinginan dan segalanya 
menjadi tabiat kehidupan dunia dan para penghuninya. 

Kebanyakan umat manusia pada hari ini, termasuklah umat Islam sendiri berada dalam perselisihan 
pendapatyangbesar lagi meluas, baikdalam hal aqidah,Syariah atau akhlak. Perselisihan adalah satu 
daripada bentuk 'fitnah' atau ujian Allah ke atas manusia. Meskipun manusia diberi akal fikiran untuk 
membuatpilihan berdasarkan ilmu dan panduan wahyu, namun perselisihan masihtetap berlaku. 

Walaupun ikhtilaf itu satu sunnah Rabbaniyyah (ketentuan Tuhan Pencipta Alam}, tetapi ia tetap satu 
perkara yangsukarditerima. 

Ramai orang bertanya, sampai bilakah akan berlakunya ikhtilaf di kalangan ulama'? Bilakah ia akan 
berakhir? Bilakah umat Islam boleh bersatu?? Realitinya, khilaf itu akan berterusan selagi wujudnya 
manusia di muka bumi ini, tidak perlu lagi kita bermimpi untuk menjadikan manusia itu satu. 

FirmanAllahSWT: 

Maksudnya : {Dan kalaulah Tuhanmu menghendaki, tentulah Dia menjadikan manusia umat yang 
satu (tetapi dia tidak berbuat demikian). Dan kerana itulah mereka terus menerus berselisih. Kecuaii 
orang yang diberi rahmat oleh Tuhanmu, dan kerana itulah Dia menjadikan manusia. Dan dengan 
yang demikian sempurnalah janji Tuhanmu: Sesungguhnya Aku akan memenuhi neraka jahanam 
dengan sekelian jin dan manusia (yang derhaka)}. [Hud: 118-119] 



Al-lmam lbnu Kathir rhm berkata: "Perbezaan pendapat di kalangan manusia dalam perkara agama, 
iktikad, cara hidup, mazhab dan pandangan akan berterusan berlaku." 

Kata Ikrimah rhm: "Manusia adalah berbeza dalam menerima petunjukhidayah Allah." 

Kata Al-Hasan al-Basri rhm: "Perbezaan juga berlaku dalam menerima rezeki, ada yang kaya 

memperolehi banyak rezeki, ada yang miskin, sedikit rezekinya ." 

Ibnu Kathir memilih pendapat yang pertama sebagai tatsiran yang paling tepat untuk ayat di atas. 
Adapun maksud ayat: {Kecuali orang-orang yang diberi rahmat oleh Tuhanmu}; iaitu kecuali mereka 
yang diberi rahmat daripada kalangan pengikut rasul-rasul, iaitu mereka yang berpegang dengan 
seluruh ajaran yang diperintah oleh Allah dan Rasul-Nya. 

Berkata Qatadah rmh: "Orang yang mendapat rahmat Allah itu ialah ahlul-jamaah, walaupun pun 
tempat dan kedudukan mereka berjauhan dan berbeza. Ahli maksiat pula ialah ahli firqah, iaitu 
kumpulanyangberpecah, walaupuntempatdan kedudukan mereka sama." [LihatTatsir Ibnu Kathir, 
dalam menghuraikan ayat ini]. 

Ayat di atas memberi isyarat bahawa khilaf merupakan suatu ketentuan dan memang berlaku, maka 
dari sudut qadarnya satu realiti, tetapi dari sudut Syara' pula ada khilaf yang diterima dan ada yang 
ditolak. 

Abdul Rahman bin Amru as-Sulami dan Hujr bin Hujr telah meriwayatkan: "Kami berdua telah pergi 
bertemu dengan seorangsahabatyang bernama al-'lrbadh bin Sariyah ra. Beliau ialah seorangyang 
telah diturunkan ayat al-Quran ini kepadanya: 

Maksudnya: {Dan tiada (pula) berdosa ke atas orang-orang yang apabila mereka datang kepadamu, 
supaya kamu memberi mereka kenderaan, lalu kamu berkata: "Aku tidak memperoleh kenderaan 
untukmembawamu".}[At-Taubah:92]. 

Kami memberi salam kepadanya lalu berkata: "Kami datang untuk menziarahi tuan dan menimba 
ilmu". 'Irbadh berkata: "Pada suatu hari, Rasulullah saw mengimami kami solat subuh, kemudian 
Baginda berpaling ke belakang menghadap kami seraya menasihati kami dengan nasihatyang sangat 
mendalam, begitu menusuk hati kami sehingga menitiskan airmata. Kami pun berkata: Wahai 
Rasulullah, nampaknya ini seperti nasihat perpisahan, maka berwasiatlah lagi kepada kami". Lalu 
Baginda saw pun bersabda yang bermaksud: 



((Aku berwasiat kepada kamu agar bertakwa kepada Aliah! Taat dan patuh (kepada pemimpin), 
wataupun pemimpin kamu itu seorang hamba abdi yang berkulit hitam! Sesiapa di antara kamu 
yang hidup selepas ketiadaanku, dia akan melihat banyak perselisihan. Maka hendaklah kamu 
berpegang teguh dengan Sunnahku dan sunnah Khulafa' Rashidin Mahdiyyin (yang mendapat 
petunjuk). Gigitlah ia (sekuat hati) dengan gigi geraham (iaitu berpeganglah dengan kuat) dan 
jauhilah perkara yang diada-adakan (dalam urusan agama) kerana ia adalah bid'ah sedangkan 
setiap bid'ah itu sesat.)) [HRAhmad,Abu Daud, danal-Tirmizi menyatakania HasanSahih]. 

Kata al-Hafiz Ibnu Rajab rhm: "Hadis ini adalah perkhabaran yang dicerita oleh Rasulullah saw 
tentang perkara yang akan beriaku kepada umatnya selepas ketiadaan Baginda. Akan banyak berlaku 
ikhtilaf dalam perkara usul al-din dan cabangnya. Khilaf dalam perkataan, amalan dan kepercayaan 
(iktikad). Hadis ini bertepatan dengan hadis lain yang diriwayatkan bahawa umat ini akan berpecah 
kepada lebih daripada 70 kumpulan, semuanya dalam neraka kecuali satu kumpulan sahaja; iaitu 
merekayang berada di atas landasan ajaran Rasulullah saw dan para sahabatnya. 

Hadis ini juga memberi arahan apabila berlakunya perpecahan dan ikhtilaf, semua umat hendaklah 
berpegang dengan Sunnahnya dan sunnah khulafa' Ar-Rasyidin selepas darinya." [Jami' al-Ulum wa 
al-Hikam 2/120]. 

Hadis ini juga menunjukkan satu mukjizat ilmiah Rasulullah saw yang besar kerana ia 
menggambarkan suasana perselisihan yang akan berlaku kepada umat Islam disebabkan oleh 
sesetengah amalan yang mereka lakukan selepas kewafatan Baginda saw. Lalu, Baginda awal-awal 
lagi mengingatkan kepada sesiapa yang hidup pada zaman perseiisihan itu supaya menghadapinya 
dengan cara berpegangteguh kepada sunnah dan menjauhi perkara bid'ah. 

Apa yang diingatkan oleh Nabi saw itu benar-benar menjadi kenyataan apabila realiti sejarah 
membuktikan bahawa fitnah perselisihan yang berlaku di zaman sahabat dan generasi seterusnya 
adalah berpunca daripada keracunan pemikiran yang direka oleh puak yang menyeleweng seperti 
Syiah, Khawarij, Muktazilah dan sebagainya. 

Akibatnya perpecahan semakin membesar dari masa ke semasa, bertambah buruk lagi dengan 
kedatangan penjajah kafir yang menguasai negara umat Isiam dan meracuni pemikiran mereka 
dengan pelbagai ideologi dan isme-ismeyang menjauhkan umat Isiam daripada agamanya, sehingga 
mengakibatkan umat Islam menjadi mundur, lemah dan terjajah segala-galanya. 

Kepentingan Kesatuan dan Jauhi Perpecahan 

FirmanAllahswt: 

(Dan orang-orang yang beriman, lelaki dan perempuan, sebahagian mereka (adalah) menjadi 

penolong bagisebahagian yang lain}. [At-Taubah:71] 

Danfirman-Nya : "Sesungguhnya orang-orang beriman itu bersaudara". [Hujurat:10]. 

Baginda Sawtelah menjelaskan keadaan orangyang beriman dengan dibuat bandingan seperti jasad 

yangsatu sebagaimana sabdanya saw : 

((Bandingan orang mukmin dalam berkasih sayang, bekerjasama seperti satu jasad, apabila ada 

anggota yang sakit, seluruh jasadnya merasa sakit, panas dan berjaga malam)). [HR Bukhari dan 

Muslim]. 

[Sumber: Qawa'id al-Ta'amul ma'a al-Mukhalif. Dr. Hani Abdullah Al-Jubair - 

http://islamtoday.net/bohooth/artshow-86-8287.htm] 

Terjemahan realisasi hadis ini dapat dilihat dalam kehidupan generasi terawal umat ini (salaful 
ummah). Telah diceritakan bahawa seorang lelaki itu apabila melihat saudaranya menangis dia turut 
menangis, kemudiansetelahitubarubertanyasebabsahabatnyaitumenangis?? 

Ukkhuwah yang berlandaskan iman adalah asas kepada akidah keimanan dan martabat tertinggi 
dalam Islam. Kerana itulah balasan bagi kasih sayang ini di dunia ialah kemanisan iman dalam hati 
yang mengatasi semua kelazatan lain. Di akhirat pula Allah swt akan meletakkannya di bawah 
bayanganArasy. 

Anas bin Malik ra meriwayatkan bahawa Rasulullah saw bersabda: 

((Tiga perkara, jika terdapat di dalam diri seseorang maka dengan itutah dia akan memperolehi 
kemanisan iman; Seseorang yang mencintai Allah dan Rasul-Nya lebih daripada selain keduanya, 
mencintai seseorang hanya kerana Allah, tidak suka kembali kepada kekafiran setelah Allah 
menyelamatkannya dari kekafiran itu, sebagaimana dia juga tidak suka dicampakkan ke dalam 
Neraka)). [HRBukharidanMuslim]. i ., | 

Rasulullah saw bersabda: ({Allah Swt berfirman pada hari kiamat: Di manakah golongan yang 
berkasih sayang kerana Aku? Hari ini Aku akan letakkan mereka dibawah bayangan, pada hariyang 
tiada bayangan teduh ini)), [HR: Muslim] 

Searangulama' berkata: 

"Allah swt telah menjadikan hamba-hamba-Nya saling bantu-membantu di antara mereka, 
bersaudara, berkasih sayang dan menyuruh mereka supaya bersatu dan melarang daripada 
berpecah dan berikhtilaf. Jadi bagaimana boleh umat Muhammad saw ini berpecah sehingga 
seorang itu menyokong hanya satu golongan sahaja dan membenci semua golongan yang selain 
daripada itu dengan sangkaan (zan) semata-mata serta mengikut kehendak nafsu tanpa berdasarkan 
kepada dalil yangdibenarkan dari Allah swt". [Majmu' Fatawa: 3/419]. 

Siapa yang meneliti hukum-hakam Syara' akan mendapati banyak sekali dalil-dalil yang menunjukkan 
kepada kepentingan penyatuan dan ijtimak. la juga menolak perpecahan dan pergolakan, manusia 
semuanya bersatu dalam ibadat mereka seperti haji, solatdan puasa yang disyariatkan dalam satu 
waktu dan berakhirpada waktuyangsama juga. Bersatu dalam saf-saf dansusunan kaki ketika solat, 
Syariah juga menegah daripada lewat ke masjid sehingga terlepas solat berjamaah bersama imam. 
Jika diperhatikan dengan teliti beberapa pandangan ulama' secara praktikal dalam masalah ijtihad 
kita akan dapati hukum seumpamanya. 

Seruan kepada lttifaq (kesatuan) bukan bermakna tidak boleh berkhilat. 

Perpecahan adalah satu ciri yang dicela dalam Syariah. Allah swt telah beiiirman: {Sesungguhnya 
orang-orangyang memecah-belah agama-Nya dan mereka menjadi berpuak-puak, tidakadasedikit 
pun tanggungjawabmu kepada mereka}. [Al-An'am: 159]. 

Firman-Nya lagi: {Dan berpeganglah kamu semuanya kepada tali (agama) Allah, dan janganlah 
kamu bercerai berai}. [Aali-lmran:103]. 

Adapun ikhtilaf (perbezaan pendapat) adakalanya ianya adalah satu rahmat dan ahli-ahlinya diberi 
kemaafan. Sebagaimana seorang ulama' telah berkata: "Perbezaan pendapat dalam hukum-hakam 
adalah satu rahmat selagi tidak membawa kepada keburukan yang lebih besar; iaitu hilang hukum 
asalnya... Kerana hak atau kebenaran itu satu, mungkin setengah dari rahmat Allah ke atas 
sebahagian hamba-Nya tersembunyi hukum itu, kerana kalau nyata ianya akan menjadi suatu 
keberatan ke atas mereka." [Majmu' Fatawa 14/159] 

Khilaf ini telah berlaku sepanjang sejarah, sejak dari zaman sahabat sehingga para tabi'in, tetapi 
tidaklah sampai membawa kepada perpecahan dan memburuk-burukkan di antara satu sama lain. 
Kerana itulahkhilaf ini bukansesuatuyangdicela padaasalnya. 

Al-lmam al-Syatibi telah membawa beberapa contoh tentang khilaf di kalangan sahabat dalam 
perkaraijtihadiyyahyangtidakadanasqat'ie. 

Beliau kemudian memberi komentar tentangnya: "Banyak lagi contoh-contoh khilaf itu, namun 
mereka semua adalah golongan yang berkasih-sayang, nasihat-menasihati, penuh dengan 
ukkhuwwah Islamiyyah sesama mereka. Apabila masuknya hawa nafsu dalam khilaf sebagaimana 
yang telah diberi peringatan/amaran oleh Rasulullah saw, maka timbullah permusuhan, berpuak- 
puak di kalangan sesama pengikut (seperti Syiah, Khawarij dan lain-lain). Ini menunjukkan semua ini 
terjadi kerana telah dihasut oleh syaitan melalui lidah dan tangan mereka." [Al-i'tisom: 2/231]. 

Perpecahan yang dimaksudkan itu ialah perpecahan dan hilangnya kesatuan ummah. Maka 
lumpuhlah gerakan Islam dan lemahnya kaum muslimin, musuh pula menguasai ke atas mereka dan 
perpecahan mula berlaku di kalangan ulama'-ulama', pemimpin-pemimpin dan para pembesar. 
Apabila berlakunya perpecahan dalam satu kaum, maka akan binasalah kaum itu, apabila mereka 
bersatu, bangsa itu akan kuat kerana al-Jamaah (persatuan) itu rahmat dan al-Furqah (perpecahan) 
itu a2ab. [Majmu' Fatawa: 3/421] 

Adapun berkhilaf dalam perkara yang boleh berijtihad dan mengeluarkan pendapat maka tidak 
dicelasekiranya ianya tidak bercanggah dengan hukum yang qat'ie dari al-Quran, al-Sunnah dan ijma' 
(sepakat) ulama' al-Ummah. Samada dalam masalah yang berhubung dengan ilmu Islam, strategi 
dakwah atau rangka kerja secara umumnya. 

Demi untuk menjaga perpaduan dan mengelakkan perpecahan adakalanya terpaksa melakukan 
sesuatu yang berlainan dengan sunnah Nabi saw sekiranya orang yang melakukkannya mempunyai 
tatsiranterhadap nas/sunnah itu, 

Contohnya, apa yang berlaku antara Abdullah bin Mas'ud dengan Khalifah Usman bin Affan 
r.anhuma, tatkala Sayyidina Usman melakukan solat (tamam) empat rakaat di Mina berbeza dengan 
amalan Rasulullah saw, Abu Bakar dan Umar ra, Ibnu Mas'ud mengucapkan keluhan: "Innalillah wa 
inna ilaihi raji'uun" serta berkata: "Aku bersolat bersama Rasulullah saw, Abu Bakardan Umar di Mina 
dua rakaat (qasar yang empat), aku sangat mengharapkan empat rakaat ini menjadi dua rakaat yang 
diterima" Kemudian beliau turut sama melakukan solat empat rakaat bersama Usman. Selepas itu 
beliau ditanya: "Kamu mengeluh tentang Usman, sedangkan kamu turut bersolat tamam bersama 
dia?" Jawab Ibnu Mas'ud: "(Al-Khilafu Syar) Berkhilaf itu sesuatu yang tidak baik." [HR Abu Daud: 
1960, sanadnya Sahih]. 

Sayyidina Usman menakwil amalan ini kerana beliau mempunyai rumah di Makkah, maka dia tidak 
lagi dikira sebagai seorang yang musafiryang boleh menqasarsolatnya. 

Syeikh Ibn al-Qayyim membuat kesimpulan dengan berkata: "Berlakunya ikhtilaf di kalangan 
manusia adalah sesuatu yang pasti. (ni kerana berbezanya kekuatan ilmu dan kefahaman mereka. 
Tetapi yang dicelanya ialah apabila satu golongan mencela dan memusuhi golongan lain yang 
berkhilaf dengannya. Sebaliknya jika khilaf yang tidak membawa kepada perpecahan, permusuhan 
bahkan bertujuan untuk mencari ketaatan Allah dan Rasul-Nya, khilaf tersebut tidak membawa 
mudharat kerana ia adalah satu benda yang tidak dapat dielakkan. 

Tetapi apabila asas dan matlamat sesuatu masalah itu serta jalan pendekatan dan penyelesaiannya 
satu, mungkin tidak berlaku ikhtilat. Jika berlakupun tidak akan memberi kesan buruk sebagaimana 
khilaf yang berlaku di kalangan sahabat. Ini kerana asas yang dibinanya satu, iaitu Kitab dan Sunnah, 
matlamat dan tujuannya satu iaitu mencari ketaatan Allah dan Rasul saw. Jalannya juga satu iaitu 
mengkaji dan meneliti kepada dalil-dalil daripada al-Quran dan Sunnah serta meletakkan dua asas 
tersebut melebihi segala yang lain seperti pandangan orang lain, qiyas, perasaan dan politik. [Al- 
Sowai'q al-Mursalah: 2/519]. 

[Sumber: Qawa'id al-Ta'amul ma'a a l-Mukha I if. Dr. Hani Abdullah Al-Jubair - 
http://islamtoday.net/bohooth/artshow-86-8287.htm] 



lnsof dan Adil Dalam Berikhtilat 

Untuk mencapai tahap kesatuan ummah (ijtima' al-kalimah), penyatuan saf (wehdah al-sof) dan 
permuafakatan (ittifaq, mestilah dicari jalan atau cara (wasilah) yang bersumberkan nas-nas syara' 
(Kitab dan Sunnah), amalan dan pelaksanaan serta mutiara kata para ulama' salaf yang terdahulu. 



Antarakaedahyangdigariskanialah; 

Pertama: AI-lnsof [^JLu^l] iaitu bersikap adil terhadap lawan atau orang yang tidak sependapat 
dengankita. 

Berbeza pandangan tidak sepatutnya membawa kepada fitnah-memfitnah, perpecahan atau 
perbalahan, kecuali apabila telah disertai oleh hawa nafsu yang emosional. 

Rrman Allah swt yang bermaksud: {Tidak berselisih orang-orang yang telah diberi al-Kitab kecuaii 
sesudah datang pengetahuan kepada mereka, kerana kedengkian (yang ada) diantara mereka}. 
[Aallmran:19] 

insof adalah satu akhlak yang sangat mulia. la menjadikan seseorang itu meletakkan orang lain 
seperti dirinya sendiri, dari segi menyayangi, menghormati... 

Ammar bin Yasir ra berkata: "Sesiapa yang dapat mengumpulnya tiga perkara ini maka dia telah 
mengumpulkan ciri-ciri keimanan dalam dirinya. 

Pertama; Berlaku adil (tnsof) terhadap diri sendiri (dengan melaksanakan hak-hak Allah dan hak-hak 
makhluk}. 

Kedua; Menyampaikan salam kepada alam seluruhnya (kepada orang yang dikenali dan yang tidak 

dikenali). 

Ketiga; Memberi nafkah sedangkan dia sendiri berhajat kepadanya." [HR al-Bukhari, Ta'liqan]. 

Allah swt telah mengarahkan agar kita tidak menjadikan orang kafir itu sebagai pemimpin atau kawan 

rapat, namun Allah tetap memerintahkan agar kita bersitat adil terhadap mereka sebagaimana 

hrman-Nyayangbermaksud: 

{Dan janganlah sekali-kali kebencianmu terhadap sesuatu kaum, mendorong kamu untuk berlaku 

tidakadii. Beriaku adillah, kerana adil itu iebih dekatkepada takwa}. [Al-Maidah: 8] . 

Kata ulama': "Ayat ini diturunkan kerana kebencian para sahabatterhadap orang kafir dan kebencian 
itu memang disuruh; tetapi walaupun ia menjadi suruhan, Allah swt juga melarang hamba-Nya 
daripada melakukan kezaliman terhadap orang yang dibencinya itu. Apatah lagi kebencian sesama 
muslim dengan sebab mentakwil perkataannya atau kesamaran dalam kata katanya atau semata- 
mata kerana hawa nafsu; maka orang muslim itu tentulah lebih berhak untuk tidak dizalimi dan 
dicabul hak-haknya!" [Minhaj al-Sunnah al-Nabawiyyah 5/127]. 

Apabila seseorang itu berlaku adil, maka dia akan menilai kadar kesalahan orang lain dengan tidak 
melebihi had yang sepatutnya. Dia juga tidak akan melupai kebaikan-kebaikan yang telah dilakukan 
oleh insan tersebut sebelum ini. Dia juga akan menimbangkan sebab-sebab kenapa perkara 
(kesalahan) itu berlaku. 

Sebagai contoh kisah seorang sahabat, Hatib bin Abi Balta'ah ra yang telah menghantar surat kepada 
penduduk Makkah memberitahu bahawa Rasulullah saw akan masuk ke Makkah pada tahun itu. 
Apabila surat itu berjaya dirampas, Rasulullah saw menyoal siasatnya, beliau menyatakan alasan- 
alasan atas perbuatannya itu. Rasulullah saw boleh menerima keuzurannya lalu Baginda dan para 
sahabat yang lain tidak menjatuhkan hukuman ke atasnya memandangkan kerana beliau juga adalah 
ahliyangtelahmenyertaiperperanganBadaryangagungitu. [HRal-Bukhari:3007] 

Berkatalbnal-Qayyim:"AntarakaedahSyara'danhikmahnya,orangyangbanyakkebajikannya, besar 
peranannya, jelas sumbangannya kepada Islam secara zahirnya, maka kesalahannya (yang kecil-kecil) 
hendaklah dimaatkan. Tetapi tidak bagi orang lain yang tidak setaraf dengannya ! Ini kerana maksiat 
itu kotordan air itu apabila sudah mencapai dua kolah tidak lagi mengandungi najis... 

Keadaan ini adalah perkara yang sudah ditahami secara umum oleh manusia bahawa orang yang 
beribu-ribukebajikannya,dimaafkankesalahannyayangsedikit."[MiftahDaral-Saadah: 1/177]. 

Demikianlah jika seorang alim, pendakwah atau pemimpin yang tidak melaksanakan hukum-hukum 
Syariah kerana keuzuran atau kelemahan (alasan yang boleh diterima), jadi mereka yang berlaku adi! 
boleh menerima dan memaafkan kesilapan dan kelemahannya itu. 

Contohnya, dalam masyarakat kita hari ini terdapat ramai para imam, ustaz yang komited dalam 
tugasan dakwah dan ibadah mereka, tetapi masih lagi merokok, menonton, mendengar lagu/muzik 
dan yang seumpamanya sehinggakan terdapat jemaah yang hilang kepercayaan dan tidak mahu lagi 
mengikut mereka. Maka secara insofnya, kita hendaklah mengambil kira kebaikan yang mereka buat 
danmenolakkesilapan-kesilapansedikityangmerekalakukan. 

Untuk mendapat gambaran bagaimanakah cara untuk mengambil kira keadaan seseorang, 

perhatikanlahhadisRasulullahsawini: 

Maksudnya: {(Seorang lelaki yang telah kehilangan tunggangannya di tengah padang pasir bersama 

segala bekalan makanan dan kelengkapannya dan dia telah meyakini bahawa dia akan mati kelaparan 

di situ. Tiba-tiba, tunggangannya tadi kembali semula kepadanya, maka dia pun berkata: "Ya Allah, 

Engkaulah hambaku dan akulah Tuhanmu." Beliau telah tersalah cakap kerana terlalu gembira.)) 

[Muttafaqunalaih]. 

Lelaki itu tidak dikira kesalahannya, kerana diambil kira keadaannya ketika mengucapkan kata-kata 
tersebut. l^,— y^ ^-C^i^ol^ " 



W*-**-* **^r' 

Kedua : Mengambil kira Kemaslahatan dan Kerosakan 

Antara kaedah Syariah ialah mengambil kerosakan yang lebih kecil untuk menolak kerosakan yang 
lebihbesar. Contohnya: 

1) Sewaktu Rasulullah saw berada di Makkah, terdapat banyak kemungkaran dan berhala- 
berhala, tetapi Baginda tidak melakukan sebarang tindakan untuk menghapus atau 
meruntuhkannya. Ini adalah untuk maslahat yang lebih besar, iaitu mengembang dan 
mengukuhkan dakwah lslamterlebih dahulu. 

2) Sewaktu di Madinah pula, Rasulullah saw telah dapat mengenal pasti golongan munafik yang 
banyak menimbulkan kekacauan dan fitnah. Tetapi Baginda tidak pula terus menjatuhkan 
hukuman bunuh terhadap mereka, kerana tidak mahu orang mengatakan bahawa Rasulullah 
telah membunuh para sahabat yang pada zahirnya beriman, sedangkan mereka tidak 
mengetahui hakikatnya. 

Dalam menghadapi orang yang berbeza pandangan, kaedah ini hendaklah diamalkan. Jangan sekali- 
sekali memberi komen, ulasan terhadap pandangan seseorang yang berbeza pendapatnya, jika 
ianyabolehmemberikesannegatifyanglebihteruk. 

Allah swt juga telah melarang orang muslim daripada mencerca dan menghina tuhan orang kafir. Ini 
untuk mengelakkan kerosakan yang lebih besar daripada maslahah menghina tuhan itu, seperti dia 
mungkin akan mencerca balikTuhan kita dan sebagainya. 

Firman Allah swtyangbermaksud: {Danjanganlah kamumemakisemhahan-semhahanyangmereka 
sembah selain Allah, kerana mereka nanti akan memaki Aliah dengan melampaui batas tanpa 
pengetahuan}. [Al-An'am; 108]. 

Sesungguhnya Nabi saw telah mensyariatkan kepada umatnya agar mengingkari kemungkaran 
supaya manusia dapat melakukan amalan yang diredhai oleh Allah dan Rasul-Nya. Tetapi apabila 
mengingkari kemungkaran itu boleh membawa kepada kemungkaran yang lebih besar dan 
membawa kepada kemurkaan Allah dan Rasul-Nya, maka untuk menjaga maslahah benda itu tidak 
boleh diingkari. [1'lam al-Muwaqqi'in: 3/4]. 

Contoh yang nyata dalam bab ini ialah apabila Rasulullah saw tidak meruntuhkan Ka'bah yang dibina 
oleh kaum Quraisy, walaupun ianya tidak mengikut binaan asal yangdibina oleh Nabi Ibrahim as. 

Adalah tidak mungkin untuk menitai baik buruk dan hakikat sebenar sesuatu perkara itu, kecuali 
mereka yang berada ditempatnya (atau berkecimpung secara terus di dalam bidang tersebut). 
Pandangandariluarsahajatidakakanmendapatgambaranyangsebenarnya. 

Contohnya seperti apa yang berlaku di Palestin, dalam kerja-kerja dakwah dan jihad di sana, pastilah 
ulama' mereka yang lebih arif tentang maslahahnya. Begitu juga dengan keadaan kita di sini, situasi 
semasa dan tempat itu mesti dikenal pasti dan diambil kira. 

Menilai baik buruk sesuatu atau seseorang itu mestilah mengambil kira situasi tempat dan zaman 
hidupnya. Apakah kata-kata, pandangannya itu terikut dengan pandangan yang rosak pada zaman itu 
(tersasar atau lari daripada kebenaran), semata-mata untuk menolak keburukan yang akan menimpa 
ke atasnya. Apakah pandangannya itu boleh difahami berdasarkan maslahah keadaan atau memang 
itulah pegangangnyayangsebenar. 

Contohnya terdapat sebahagian pendakwah yang terpaksa mengikut / mengeluarkan fatwa 
mengikut kehendak pemerintah pada waktunya semata-mata untuk menyelamatkan dirinya 
daripadatekananataupunMe/7ncrn(tribulasi}keatasorangyangtidakmengikutnya. 

Namun bertegas di atas kebenaran, sanggup menghadapi cabaran dalam perjuangan menegakkan 
kebenaran adalah yang terbaik, sebagaimana contoh agung yang ditunjukkan oleh Sultan Ulama', 
lzzuddin bin AbdulSalam, di Damsyikdan Mesirpadazamannya. 

Ketiga: Memahami atau Mengetahui Bahasa Orang yang Bercakap dan Hakikat Sebenar 
Pandangannya. 

Apabila tidak mengetahul hakikat sebenar kata-kata orang lain atau maksud istilah yang digunakan, 
maka seorang penilai akan membuat huraian berdasarkan kepada fahamannya, bukan maksud 
sebenaryangdiinginiolehorangitu. 

Kerana itulah Ibnu Taimiyah berkata: "Ramai di kalangan orang yang menukilkan pandangan orang 
lain, bukan bermaksud berdusta kepada tuan asalnya, tetapi dia tidak memahami maksud sebenar, 
dia pula tidak membawa nas asal ucapan tersebut, cuma huraian dan pandangannya sendiri sahaja." 
[Al-Fatawa: 6/303]. 

Imam al-Subki berkata: "Aku melihat ramai orang yang mendengar orang bercakap, tetapi dia 
memahaminya secara lain, maka dia telah mengubah maksud sebenar tuan asal itu dan 
pengikutnya." [Qaedah Fi al-Jarh wa al-Ta'dil: 93]. 

Dalam bab perbincangkan ini, mungkin dapat dirahami daripada apa yang dinukilkan oleh Imam 
Ahmad rh: "Kami sentiasa melaknat ahlu aI-Ra'yi (golongan yang berpegang dengan qiyas) dan 
mereka juga sentiasa melaknat kami (golongan yang berpegang dengan dalil). Sehinggalah 
datangnya Imam al-Syafei dengan kaedah Usul Fiqh-nya yang telah mengeluarkan kami daripada 
perpecahan dan perbezaan." 

Demikianlah realiti dunia hari ini, begitu mudah masyarakat membuat tuduhan, menafsirkan 
pandangan dan pegangan seseorang, tanpa merujuk kepada tuannya sendiri. Bahkan terdapat 
sebahagiannya yang mempunyai kepakaran menafsir hati orang lain, maka berlakulah tuduhah dan 
htnah. 

[Sumber: Qawa'id al-Ta'amul ma'a al-Mukhalif. Dr. Hani Abdullah Al-Jubair - 
http://islamtoday.net/bohooth/artshow-S6-8287.htm] 



Kepastian Dan Penjelasan 

Allah Swt yang telah mengarahkan hamba-Nya agar sentiasa bertathabbut (mencari kepastian) dan 
bertabayyun (meminta penjelasan) serta berhati-hati dalam membuat keputusan atau 
melemparkan tuduhan. Ini kerana bersifat gopoh akan mengundang padah yang tidak sedikit kesan 
dan bahayanyaj ia akan membawa kepada kesalahan dan keterpesongan dari segenap segi. 

Firman Allah swt : {Wahai orang-orang yang beriman, jika datang kepadamu orang/os/Tc membawa 
suatu berita, maka periksalah dengan teliti agar kamu tidak menimpakan suatu musibah kepada 
suatu kaum tanpa mengetahui keadaannya; yang menyebabkan kamu menyesal atas perbuatanmu 
itu}[SurahAI-Hujurat:6]. 

Al-lmam Ibnu Kathir berkata: "Allah swt mengarahkan agar berhati-hati menerima khabar berita yang 
dibawa oleh orang fasik untuk mengelak daripada terpedaya dengan percakapannya, agar tidak 
menjatuhkan hukum berpandukan laporan tersebut, sedangkan boleh jadi dia berdusta. Maka 
menjatuhkan hukuman dengan maklumat itu telah menjadikan kita mengikut kesalahannya, 
sedangkan Allah swttelah menegah dari mengikutjalan orangyang mufsidin." 

Berkata Syeikh Abdul Rahman as-Sa'adi: "Dari ayat ini juga kita dapati pengajaran tentangadab-adab 
bagi Ului-Alhab (orangyang berilmu), mereka mengamalkan s*rfat berhati-hati dan teliti. Apabila tiba 
kepada mereka khabar daripada orang yang fasik, satu berita yang meragukan, mereka tidakterus 
mengambilnya bulat-bulat, kerana ia boleh mengundang bahaya besaryang membawa kepada dosa. 

Jika khabar itu dijadikan satu sandaran atau dalil dalam menghukum tanpa asas, seolah-olah ia suatu 
khabar yang benar, maka ia akan membawa kerosakan dan kefasadan dalam segenap sudut, jiwa, 
harta, ukkhuwah, maruah, peribadi dan segalanya". 

Bahkan, bagi setiap berita/cerita yang kita dengar, wajib kita meminta pengesahan daripada tuan 
haknya jika dia masih hidup. Jika tuannya sudah tiada lagi (seperti pengarang-pengarang kitab lama) 
mestilah kita mencari orang yang dekat dengannya, yang memahami pemikirannya dan apa yang 
dimaksudkannya itu, bukan dengan bertanya atau meminta pendapat daripada lawan atau seteru 
yang memang kita ketahui memusuhi dan membencinya! Kalau tidak nescaya kita akan menjatuhkan 
hukuman ke atas rnereka secara zalim dan jauh dari keadilan (insof). 

Mendapatkan kepastian dalam setiap perkara mempunyai faedah yang banyak dan dapat 
mengelakkan kejahatan yang besar. Dengan sifat ini seseorang itu dapat dikenali taraf/kedudukan 
agamanya, akalnya dan kecerdikannya. Ini berbeza dengan sikap gopoh dalam sesuatu tindakan, 
kerana ianya akan membawa kepada tindakan yang tidak sepatutnya. Sebagaimana berlaku kepada 
golonganyangtelahditegurolehAllahdalamayatdiatas." 

Maksud "at-Tabayyun" (meminta penjelasan) ialah: Mengetahui, memahami, tidak gopoh sehingga 
benar-benar mengetahui dan jelas keadaannya. Ini boleh berlaku dalam dua kategori; "An-Naqi\" 
orangyangmemindahkanmaklumatdan"o/-/Wonqi;rmaklumatyangdi5ampaikan. 

Adapun tentang "an-Naqli" ada\ah dengan meneliti kebenaran orangyang membawa berita dan dia 
adalah selamat daripada sifat-sifat yang tidak baik, kerana itulah Rasulullah SAW bersabda: "Sejahat- 
jahat tunggangan (alat yang menyampaikan kehendak) seseorang itu ialah perkataan "za'amu-\ 3 es.f 
(agak-agak, sangkaan)" [HR Imam Ahmad: 17075, Abu Daud: 4972 "Sahih"] 

Menurut Ibnu Battol: Maksud hadts ini ialah mereka yang banyak berkata dengan perkara yang tidak 
dipastikan kebenarannya dan tidak terjamin ianya tidak berdusta". [Fath Al-Bari] 

Al-Khattobi pula menyatakan: "Perkataan ini digunakan untuk hadis yang tidak ada sanad dan tidak 
dipastikan kesahihannya, ianya semata-mata diceritakan melalui lidah secara dengar-dengar cakap 
orang". [Ma'alim al-Sunan 4/130] 

tbnu Taimiyah berkata: "Sesiapa yang ingin memetik kata-kata atau pendapat seseorang atau 
kumpulan tertentu, hendaklah dia menamakan orang yang berkata serta orang yang memindahkan 
cakapnya,jikatidaksemuaorangbolehberbuatdusta"[Minhajal-Sunnah: 2/413] 

Demikianlah ajaran Istam sangat jelas dan terperinci dalam perkara yang amat sensitif dan halus ini. 
Malangnya apa yang berlaku sekarang ialah percakapan kita banyak menggunakan andaian, agakan, 
telahan, atau menggunakan bahasa yang boleh menyelamatkan diri daripada tindakan / tanggung- 
jawab seperti; "Saya difahamkan", menurut kajian rambang, atau analisa secara umum dan lain-lain 
istilahyangcubamenghalalkanperbuatanyangdicelaolehSyarakini. 

Janganlah menyalahgunakan kemudahan media yang ada hari ini, seperti internet, emel, facebook, 
twitter dan lain-lain dengan pelbagai cara seperti "tagging, forward, share" dan sebagainya tanpa 
memastikan sumber dan kesahihannya. Kemudahan dihujung jari ini boleh membawa satu 
malapetaka dan perpecahan yang amat besar jika tidak berhati-hati dan teliti (bertathabbut - 
mencari kepastian) dan bertabayyun {meminta penjelasan). Kerana setiap perbuatan kita walaupun 
nampak kecil dan ringan, ianya tetap diambil kira di sisi Allah swt. Wallahu a'lam. 



Sekian. 

